Kedves Szülők!

A következőkben a bodajki hittantáborral kapcsolatos technikai tudnivalókról szeretnénk informálni Önöket!

Találkozás: 2025. július 6-án vasárnap, **14:45 és 15:30 között a helyszínen:**

**Bodajki Falutábor, 8053 Bodajk, Tábor u. 1.**

**A gyermekek az alábbi holmikat hozzák magukkal:**

Öt napra szükséges alsó- és felsőruházat, meleg ruha, kényelmes zárt cipő, túrázáshoz alkalmas cipő, szandál, tisztálkodó eszközök, törölköző. Ezeken kívül hátizsák, kulacs, esőkabát, elemlámpa, szúnyogriasztó krém, továbbá strandra való holmik (fürdőruha, sapka, naptej, fehér póló, papucs). Diákigazolvány / másolat (akinek van). A foglalkozásokhoz tolltartót és lehetőség szerint ollót is kérünk. Természetesen lehet hozni labdát, s más közösségi játékra alkalmas felszerelést is.

A sátorozók hozzanak magukkal hálózsákot, laticelt vagy gumimatracot, elemlámpát, meleg pizsamát.

**Egészségügyi szabályok:**

**A gyerekeknél legyen TAJ kártya-másolat.**

**A táborban egészséges gyermekek vehetnek részt, melyet egészségügyi nyilatkozat leadásával szükséges alátámasztani.**

UTAZÁS:

Mind az oda, mind pedig a visszautazás lebonyolításában számítunk a szülők közreműködésére. Kérjük, hogy segítsenek azon gyermekek utaztatásában is, akiknek nincs lehetőségük saját módon megoldani azt, melyhez a honlapon elérhető „Telekocsi utazásszervező” excel tábla nyújt segítséget.

SZÁLLÁS:

12-14 személyes szobákban, vagy saját sátorban, közös használatú fürdő és WC-vel.

Sátorozáshoz a sátrakat egyénileg kell megoldani, de a felállításban a szervezők segítséget tudnak nyújtani.

KÖLTŐPÉNZ:

**Szeretnénk felhívni a szülők figyelmét, hogy a gyermekeknek a tábor ideje alatt nem lesz szüksége költőpénzre**! Az inni és ennivalót a programnak megfelelően egész idő alatt biztosítjuk a gyerekek részére. A táborban nem szeretnénk alkalmat adni arra, hogy az elfogyasztott finomságok a gyermekek pénztárcájától függjenek és ebből különbség vagy rossz érzés keletkezzen.

KÉRJÜK MÉG,

* hogy tudatosítsák csemetéikben a rendszeres és alapos tisztálkodás fontosságát, melyre a tábor időtartama alatt mi is oda fogunk figyelni.
* a korábbi tapasztalatok alapján, hogy a fentieken kívüli egyéb értékes, kényesebb használati eszközöket se hozzanak magukkal a gyermekek, mert ezek épségét nem tudjuk garantálni a tábor ideje alatt. **Különös tekintettel** **az értékes** **mobiltelefonra, táblagépre, vagy más egyéb audiovizuális játékra, eszközre**!

HAZAUTAZÁS ÉS NYÍLT NAP

Július 10-én csütörtökön, az utolsó nap délutánján, ezúttal is szeretettel várjuk a szülőket a **szentmisére**, majd az azt követő **táborzáró** **programra**. **Várható befejezés 15 óra körül**.

ELÉRHETŐSÉGEINK:

**Bodajki Falutábor, 8053 Bodajk, Tábor u. 1.**

**A táborvezetők telefonos elérhetősége:**

** Jácinta nővér: 06-30-458-5659**

** Novák Zoltán: 06-20-359-1134**

** Bicsákné Laczó Margit: 06-30-394-8754**

**Minden egyéb kérdéssel bátran forduljanak hozzánk!**

Veresegyház, 2025. április 02.

Köszönettel,

Jácinta nővér és a szervezők